Дана, 6. јула 1942. године, у 16:38 сати, подморница У-255 торпедује трговачки брод "-{John Witherspoon}-" (заповедник Џон Стјуарт Кларк), приближно 20 наутичких миља од обале Нове Земље. Брод је припадао конвоју PQ-17, коме је британски адмиралитет наредио 4. јула да се растури, због могуће претње од великих немачких ратних бродова. Прво торпедо погађа брод између 4. и 5. товарног одељења, а минут касније друго торпедо погађа брод у нивоу командног моста. У 16:55 сати, два пројектила из топа погађају средину брода са леве стране и брод се прелама на два дела, проузрокујући потапање за неколико минута. За то време, 8 официра, 31 члан посаде и 11 артиљераца (брод је био наоружан 1 топом 102 -{mm}- и 6 мањег калибра) напуштају брод, већина у три чамца за спасавање, а мањи број на једном сплаву. Један члан посаде пада са брода и дави се. Подморница се приближава чамцу у коме се налазио заповедник брода Кларк, и распитује се о заповеднику брода и о околним трговачким бродовима, нудећи храну и воду. Обећавши да ће да пошаље један извештај о бродоломцима, даје упутство о најкраћем путу до капна, а затим се удаљава од бродоломаца.